Diari Oficial de la Generalitat Valenciana


Sumari del DOGV 7644, del 27-10-2015 (2015/8651)

RESOLUCIÓ de 4 de setembre de 2015, del conseller de Transparència, Responsabilitat Social, Participació i Cooperació, per la qual es crea el registre general de la Conselleria de Transparència, Responsabilitat Social, Participació i Cooperació.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7644

Data del DOGV
:   27-10-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8651


Data del document
:   04-09-2015

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació

RESOLUCIÓ de 4 de setembre de 2015, del conseller de Transparència, Responsabilitat Social, Participació i Cooperació, per la qual es crea el registre general de la Conselleria de Transparència, Responsabilitat Social, Participació i Cooperació. [2015/8651]  
El Decret 191/2014, de 14 de novembre, del Consell, regula l'atenció a la ciutadania, el registre d'entrada i eixida d'escrits i l'ordenació de les oficines de registre en l'Administració de la Generalitat.  
De conformitat amb el que disposa el seu article 17, cada departament de l'Administració de la Generalitat, així com cada entitat autònoma, vinculada o dependent d'esta, disposarà d'una oficina de registre general, que durà a terme les funcions que els són pròpies. Així mateix, les seus principals de les seues direccions territorials o altres seus administratives o divisions de caràcter territorial existents, disposaran d'una oficina de registre general.  
En tot cas, i segons disposa l'article 18 de la citada norma, la creació, la modificació o la supressió de les oficines de registre s'efectuarà mitjançant una resolució del respectiu titular de la conselleria.  
Mitjançant el Decret 7/2015, de 29 de juny, del president de la Generalitat, es van determinar les conselleries en què s'organitza l'Administració de la Generalitat, i entre elles es troba la Conselleria de Transparència, Responsabilitat Social, Participació i Cooperació. Per mitjà del Decret 8/2015, de 29 de juny, del president de la Generalitat, van ser nomenats la vicepresidenta del Consell, els consellers i la secretària i el portaveu del Consell.  
De conformitat amb el que preveu el Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i el Decret 119/2015, de 24 de juliol, del Consell, que aprova el Reglament orgànic i funcional de la Conselleria de Transparència, Responsabilitat Social, Participació i Cooperació, esta es constitueix en el màxim òrgan encarregat de la direcció i l'execució de la política del Consell en matèria de transparència de l'activitat pública, participació de la societat civil i ciutadana, responsabilitat social de l'Administració, foment de l'autogovern i desplegament estatutari, cooperació i solidaritat.  
El registre constitueix una funció pública essencial que té per objecte deixar constància oficial del flux documental de les sol·licituds, dels escrits i de les comunicacions, rebuts o remesos, mitjançant la pràctica dels oportuns assentaments d'entrada i eixida. La creació d'una nova conselleria suposa així la necessària creació d'un registre general, per al seu normal desenvolupament i la prestació d'esta funció pública als ciutadans.  
En virtut d'açò, d'acord amb el que preveu l'article 38.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els citats articles 17 i 18 del Decret 191/2014, de 14 de novembre, del Consell, pel qual es regula l'atenció a la ciutadania, el registre d'entrada i eixida d'escrits i l'ordenació de les oficines de registre en l'Administració de la Generalitat, resolc:  
  
Primer  
Crear el Registre General de la Conselleria de Transparència, Responsabilitat Social, Participació i Cooperació, que quedarà situat en la seu de la conselleria esmentada, al carrer del Miquelet, número 5, de València, CP 46978, amb les funcions que li atribueix l'article 19 del Decret 191/2014, de 14 de novembre, del Consell, pel qual es regula l'atenció a la ciutadania, el registre d'entrada i eixida d'escrits i l'ordenació de les oficines de registre en l'Administració de la Generalitat.  
  
  
Segon  
Ordenar la publicació d'esta resolució en el Diari Oficial de la Comunitat Valenciana, per raons d'interès públic, així com en el portal corporatiu de la Generalitat, en l'apartat Atenció al ciutadà/Guia PROP i altres possibles mitjans.  
  
València, 4 de setembre de 2015.- El conseller de Transparència, Responsabilitat Social, Participació i Cooperació: Manuel Alcaraz Ramos.